​ລັດຖະບານຈະເຂາຄວບຄຸມ ເລອງນມັນຮົ່ວທີ່ອ່າວເມັກຊິໂກ
ລັດຖະບານ​ຕຽມ​ພ້ອມ​ທີ່ຈະ​ເຂົ້າ​ຄວບ​ຄຸມ​ ການ​ປະຕິບັດ​ງານ​ສະກັດກນນມັນຮົ່ວ ຖ້າ​ຫາກ​ຄວາມ​ພະຍາຍາມ​ຂອງ​ບໍລິສັດ BP ​ປະສົບຄວາມລົ້ມ​ແຫລວ​.
ຄະນະຜູ້ແທນສະພາສູງສະຫະລັດຈຸນຶ່ງກຳລັງມຸ່ງໜ້າໄປຍັງ ລັດ Louisiana ໃນພາກໃຕ້ຂອງສະຫະລັດເພື່ອໄປຊັ່ງຊາ ຕີລາຄາເບິ່ງການຕອບສະໜອງຂອງບໍລິສັດນ້ຳມັນຍັກໃຫຍ່ BP ຕໍ່ການຮົ່ວໄຫລຂອງບໍ່ນ້ຳມັນໃນອ່າວເມັກຊິໂກນັ້ນ ທ່ານ Ken Salazar ລັດຖະມຸນຕີກະຊວງຊັບພະຍາກອນ ແລະທ່ານນາງ Janet Politano ລັດມຸນຕີຮັກສາຄວາມ ປອດໄພພາຍໃນຂອງສະຫະລັດຈະຕິດຕາມໄປກັບຄະນະ ຜູ້ແທນຂອງສະພາສູງຄັ້ງນີ້ ຊຶ່ງພວກເຈົ້າຫນ້າທີ່ເຫລົ່ານີ້ ຈະພາກັນຂີ່ເຮືອບິນສຳຫລວດເບິ່ງບ່ອນທີ່ໄດ້ຜົນກະທົບຈາກ ນ້ຳມັນຮົ່ວໄຫລໃນວັນຈັນມື້ນີ້ ທ່ານ Salazar ກ່າວໃນວັນອາທິດວານນີ້ວ່າ ທ່ານບໍ່ມີຄວາມໝັ້ນໃຈກັບຄວາມພະຍາ ຍາມຕ່າງຂອງບໍລິສັດນ້ຳມັນ BP ເພື່ອຢຸດແລະຄວບຄຸມນ້ຳມັນທີ່ຮົ່ວໄຫລອອກມານີ້ ແລະກ່າວຕື່ມວ່າ ລັດຖະບານຕຽມພ້ອມທີ່ຈະເຂົ້າຄວບຄຸມການປະຕິບັດງານດັ່ງກ່າວ ຖ້າຫາກຄວາມພະຍາຍາມຂອງບໍລິສັດ BP ປະສົບກັບຄວາມລົ້ມແຫລວນັ້ນ ທ່ານ Bobby Jindal ຜູ້ວ່າການລັດ Louisiana ກ່າວໂຈມຕີບໍລິສັດ BPແລະເຈົ້າໜ້າ ທີ່ລັດຖະບານກາງວ່າ ທ່ານຍັງບໍ່ທັນໄດ້ຮັບຊັບພະຍາກອນໃດໆເທື່ອທີ່ທ່ານໄດ້ຂໍໄປ ເພື່ອປົກປັກຮັກສາແຄມຝັ່ງທະເລຂອງລັດໄວ້ນັ້ນ